I tillegg til sin prestetjeneste har Eriksen hatt et stort engasjement innen kirkevekst. Han var sekretær for Den norske Lausannekomite fra 1975 til 1987 og redigerte da Lausannebevegelsens blad «Lausannebladet». Han var også redaktør for «Kirkevekstbladet» fra 1982 til 1983. Han har også vært medlem av hovedstyret for Indremisjonsselskapet og av en rekke andre kirkelige styrer og råd.